ddrg/super_eurlex huggingface dataset:
Uredba Komisije (ES) št. 1606/2000

z dne 24. julija 2000

o spremembi Uredbe (ES) št. 2629/97 glede uporabe identifikacijske kode živali v Združenem kraljestvu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 820/97 z dne 21. aprila 1997 o uvedbi sistema za identifikacijo in registracijo govedi ter ureditvi označevanja govejega mesa in izdelkov iz govejega mesa [1] in zlasti člena 10(a) Uredbe,

ob upoštevanju naslednjega:

(1) Uredba Komisije (ES) št. 2629/97 [2], kakor je bila nazadnje spremenjena z Uredbo (ES) št. 1663/1999 [3], določa podrobna pravila glede ušesnih znamk, registrov živali na gospodarstvu in potnih listov v okviru sistema identifikacije in registracije govedi.

(2) Glede identifikacijske kode govedi se zdi primerno upoštevati težave, ki so jih navedli organi Združenega kraljestva, in tem organom dovoliti, da do 30. junija 2000 uporabljajo ušesne znamke, ki vsebujejo alfanumerično kodo.

(3) Uredba (ES) št. 2629/97 se mora zato spremeniti.

(4) Ukrepi, predvideni s to uredbo, so v skladu z mnenjem Odbora za Evropski kmetijski usmerjevalni in jamstveni sklad –

SPREJELA NASLEDNJO UREDBO:

Člen 1

V odstavku 2(b) člena 1 Uredbe (ES) št. 2629/97 se doda naslednji stavek:

"Združeno kraljestvo lahko ta datum preloži do 30. junija 2000;"

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. julija 2000

Za Komisijo

David Byrne

Član Komisije

[1] UL L 117, 7.5.1997, str. 1.

[2] UL L 354, 30.12.1997, str. 19.

[3] UL L 197, 29.7.1999, str. 27.

--------------------------------------------------
Uredba (ES) št. 2039/2000 Evropskega parlamenta in Sveta

z dne 28. septembra 2000

o spremembi Uredbe (ES) št. 2037/2000 o snoveh, ki tanjšajo ozonski plašč, glede izhodiščnega leta za dodelitev kvot delno halogeniranih klorofluoroogljikovodikov

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 175(1) Pogodbe,

ob upoštevanju mnenja Ekonomsko-socialnega odbora [1],

po posvetovanju z Odborom regij,

v skladu s postopkom, opredeljenim v členu 251 Pogodbe [2],

ob upoštevanju naslednjega:

(1) Uredba (ES) št. 2037/2000 Evropskega parlamenta in Sveta z dne 29. junija 2000 o snoveh, ki tanjšajo ozonski plašč [3], predvideva leto 1996 kot izhodiščno leto za dodelitev kvot delno halogeniranih klorofluoroogljikovodikov (HCFC). Od leta 1996 so se razmere na trgu s HCFC znatno spremenile, predvsem glede uvoznikov, in ohranjanje izhodiščnega leta 1996 pomeni, da bo veliko uvoznikov prikrajšanih za svojo uvozno kvoto. Splošno pravilo je, da naj kvote temeljijo na najnovejših in najbolj reprezentativnih številkah, ki so na voljo, v tem primeru številkah za leto 1999. Zato ohranjanje leta 1996 kot izhodiščnega leta lahko pomeni samovoljo in lahko celo povzroči kršitev načel nediskriminacije in legitimnih pričakovanj.

(2) Zato je treba skladno s tem spremeniti Uredbo (ES) št. 2037/2000 –

SPREJELA NASLEDNJO UREDBO:

Člen 1

V členu 4(3)(i)(h) Uredbe (ES) št. 2037/2000 je treba besede "njegovega odstotnega tržnega deleža v letu 1996" nadomestiti z "odstotnega deleža, ki mu je bil dodeljen v letu 1999".

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. septembra 2000

Za Evropski parlament

Predsednica

N. Fontaine

Za Svet

Predsednik

P. Moscovici

[1] Mnenje z dne 20. septembra 2000 (še neobjavljeno v Uradnem listu).

[2] Mnenje Evropskega parlamenta z dne 21. septembra 2000 (še neobjavljeno v Uradnem listu) in Sklep Sveta z dne 28. septembra 2000.

[3] UL L 244, 29.9.2000, str. 1. Uredba, kakor je bila spremenjena z Uredbo (ES) št. 2038/2000 (UL L 244, 29.9.2000, str. 25).

--------------------------------------------------
Uredba Komisije (ES) št. 2630/2000

z dne 30. novembra 2000

o spremembi Uredbe Sveta (ES) št. 1420/1999 o določitvi skupnih pravil in postopkov, ki se uporabljajo za pošiljke določenih odpadkov iz Evropske skupnosti v Bahrajn, Haiti, Honduras, Libijo, Namibijo, Katar, Uzbekistan in Vatikan

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju pogodbe o ustanovitvi Evropske skupnosti,

ob upoštevanju Uredbe Sveta (EGS) št. 259/93 z dne 1. februarja 1993 o nadzorovanju in kontroli pošiljk odpadkov znotraj Evropske skupnosti, v Skupnost in iz nje [1], kakor je bila nazadnje spremenjena z Odločbo Komisije 1999/816/ES [2], in zlasti člena 17(3) Uredbe,

ob upoštevanju naslednjega:

(1) Januarja je Evropska Komisija poslala verbalno noto vsem državam nečlanicam OECD (ter Madžarski in Poljski, ki še ne uporabljata dokončnega Sklepa OECD C(92)39). Namen te verbalne note je bil trojen: (i) obvestiti te države o novih uredbah Skupnosti; (ii) zaprositi za potrditev njihovih stališč, ki so navedena v prilogah obeh Uredb; in (iii) dobiti odgovor od tistih držav, ki niso odgovorile leta 1994.

(2) Izmed držav, ki so odgovorile, so naslednje obvestile Komisijo, da ne želijo sprejeti nobenih pošiljk odpadkov, navedenih v Prilogi II k Uredbi (EGS) št. 259/93:

1. Bahrajn (odgovor z dne 29. februarja 2000);

2. Haiti (odgovor z dne 1. marca 2000);

3. Honduras (odgovor z dne 23. marca 2000);

4. Libija (odgovor z dne 22. februarja 2000);

5. Namibija (odgovor z dne 20. februarja 2000);

6. Katar (odgovor z dne 9. maja 2000);

7. Uzbekistan (odgovor z dne 6. marca 2000);

8. Vatikan (odgovor z dne 16. marca 2000).

(3) Skladno s členom 17(3) Uredbe (EGS) št. 259/93 je bil odbor, ustanovljen s členom 18 Direktive Sveta 75/442/EGS z dne 15. julija 1975 o odpadkih [3], kakor je bila nazadnje spremenjena s Sklepom Komisije 96/350/ES [4], obveščen o uradni prošnji teh držav 19. junija 2000.

(4) Da bi upoštevali nov položaj teh držav, je treba spremeniti Uredbo (ES) št. 1420/1999 [5] o določitvi skupnih pravil in postopkov, ki se uporabljajo za pošiljke določenih vrst odpadkov –

SPREJELA NASLEDNJO UREDBO:

Člen 1

Uredba (ES) št. 1420/1999 se s tem spremeni, kot sledi:

1. V seznam v Prilogi A se dodajo naslednje države z opombo

"Vse vrste"

:

"Bahrajn, Haiti, Honduras, Libija, Namibija, Katar, Uzbekistan in Vatikan."

2. Iz seznama v Prilogi B se črtajo naslednje države:

"Bahrajn, Haiti, Honduras, Namibija, Katar, Uzbekistan in Vatikan."

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. novembra 2000

Za Komisijo

Pascal Lamy

Član Komisije

[1] UL L 30, 6.2.1993, str. 1.

[2] UL L 316, 10.12.1999, str. 45.

[3] UL L 194, 25.7.1975, str. 39.

[4] UL L 135, 6.6.1996, str 32.

[5] UL L 166, 1.7.1999, str. 6.

--------------------------------------------------
Uredba Komisije (ES) št. 2733/2000

z dne 14. decembra 2000

o spremembi Uredbe (ES) st. 2342/1999 o določitvi podrobnih pravil za uporabo programov premij v sektorju govejega in telečjega mesa

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], spremenjene z Uredbo Komisije (ES) št. 907/2000 [2], in zlasti členov 4(8), 6(4), 11(5) in 20 Uredbe,

ob upoštevanju naslednjega:

(1) Člen 41 Uredbe Komisije (ES) št. 2342/1999 z dne 28. oktobra 1999 o določitvi podrobnih pravil za uporabo Uredbe Sveta (ES) št. 1254/1999 o skupni ureditvi trga za goveje in telečje meso v zvezi s programi premij [3], nazadnje spremenjene z Uredbo (ES) št. 1900/2000 [4], in ki razveljavlja Uredbo (EGS) št. 3886/92 [5], nazadnje spremenjene z Uredbo (ES) št. 1410/1999 [6], določa pravila za izplačevanje predplačil. Glede na težke razmere na trgu za goveje in telečje meso, ki jih je povzročilo močno zmanjšanje povpraševanja, povezano zlasti z nezadovoljstvom zaskrbljenih potrošnikov in povečanjem števila primerov goveje spongiformne encefalopatije, naj se odobri povečanje predplačil za posebne premije, premije za krave dojilje, klavne premije in dodatna plačila.

(2) Glede na razvoj razmer naj ta uredba začne veljati takoj.

(3) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

V členu 41(1) Uredbe (ES) št. 2342/1999 se doda naslednji zadnji pododstavek:

"Vendar pa se v koledarskem letu 2000 lahko izplača znesek predplačila, ki je enak 80 % posebne premije, premije za krave dojilje, klavne premije in dodatnih plačil."

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. decembra 2000

Za Komisijo

Franz Fischler

Član Komisije

[1] UL L 160, 26.6.1999, str. 21.

[2] UL L 105, 3.5.2000, str. 6.

[3] UL L 281, 4.11.1999, str. 30.

[4] UL L 228, 8.9.2000, str. 25.

[5] UL L 391, 31.12.1992, str. 20.

[6] UL L 164, 30.6.1999, str. 53.

--------------------------------------------------
Uredba Sveta (ES) št. 2801/2000

z dne 14. decembra 2000

o spremembi Uredbe (ES) št. 1255/96 o začasni opustitvi avtonomnih dajatev skupne carinske tarife za določene industrijske in kmetijske proizvode

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 26 Pogodbe,

ob upoštevanju predloga Komisije,

ob upoštevanju naslednjega:

(1) v interesu Skupnosti je, da delno ali v celoti opusti avtonomne dajatve skupne carinske tarife za številne nove izdelke, ki niso navedeni v Prilogi k Uredbi (ES) št. 1255/96 [1].

(2) zaradi racionalizacije uprave in varnosti uporabnikov je treba v to Uredbo vključiti tudi ribiške izdelke.

(3) zaradi večje razumljivosti, glede na veliko število sprememb, ki bodo začele veljati 1. januarja 2001, bi bilo treba Prilogo k Uredbi (ES) št. 1255/96 nadomestiti s povsem novo različico –

SPREJEL NASLEDNJO UREDBO:

Člen 1

Uredba (ES) št. 1255/96 se spremeni kot sledi:

1. v naslovu in četrti "uvodni izjavi" se besede "industrijski in kmetijski proizvodi" nadomestijo z "industrijski in kmetijski ter ribiški proizvodi";

2. Priloga se nadomesti s Prilogo k tej uredbi.

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 1. januarja 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. decembra 2000

Za Svet

Predsednik

D. Gillot

[1] UL L 158, 29.6.1996, str. 1. Uredba, nazadnje spremenjena z Uredbo (ES) št. 1297/2000 (UL L 153, 26.6.2000, str. 1).

--------------------------------------------------
Uredba Komisije (ES) št. 1470/2000

z dne 5. julija 2000

o spremembi Uredbe (EGS) št. 1964/82 o pogojih za dodelitev posebnih izvoznih nadomestil za nekatere kose izkoščenega govejega mesa

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], kakor je bila spremenjena z Uredbo Komisije (ES) št. 907/2000 [2], in zlasti člena 33(12) Uredbe,

ob upoštevanju naslednjega:

(1) Uredba Komisije (ES) št. 1000/2000 [3], ki je začela veljati 13. maja 2000, med drugim spreminja Uredbo (EGS) št. 3846/87 [4] o vzpostavitvi nomenklature kmetijskih proizvodov za izvozna nadomestila.

(2) Zaradi navedene spremembe je treba prilagoditi tudi člen 6(3) Uredbe Komisije (EGS) št. 1964/82 [5], kakor je bila nazadnje spremenjena z Uredbo (ES) št. 1452/1999 [6].

(3) Sočasno se lahko posodobijo sklicevanja na Uredbo Komisije (EGS) št. 3665/87 [7], kakor je bila nadomeščena z Uredbo (ES) št. 800/1999 [8].

(4) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

Člen6(3) in (4) Uredbe (EGS) št. 1964/82 se nadomesti z naslednjim:

"3. Če razlika v masi presega 10 %, je posebno nadomestilo enako nadomestilu za proizvode, ki spadajo pod oznako KN 020130009060, ki se uporablja na datum, naveden v okencu 21 izvoznega dovoljenja, na podlagi katerega so bile izpolnjene formalnosti po členu 5(1) ali členu 26(1) Uredbe (ES) št. 800/1999.

4. Kazen, določena v členu 51(1)(a) Uredbe (ES) št. 800/1999, se ne uporablja v primerih iz odstavkov 2 in 3."

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se za posle, za katere so bile izpolnjene formalnosti iz člena 5(1) ali člena 26(1) Uredbe (ES) št. 800/1999 na podlagi izvoznih dovoljenj, ki so bila zaprošena od 13. maja 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. julija 2000

Za Komisijo

Franz Fischler

Član Komisije

[1] UL L 160, 26.6.1999, str. 21.

[2] UL L 105, 3.5.2000, str. 6.

[3] UL L 114, 13.5.2000, str. 10.

[4] UL L 366, 24.12.1987, str. 1.

[5] UL L 212, 21.7.1982, str. 48.

[6] UL L 167, 2.7.1999, str. 17.

[7] UL L 351, 14.12.1987, str. 1.

[8] UL L 102, 17.4.1999, str. 11.

--------------------------------------------------
Uredba Komisije (ES) št. 593/2000

z dne 13. marca 2000

o opustitvi uporabe Uredbe Sveta (ES) št. 2006/97 o odločitvi nekaterih pravil za uporabo posebnih režimov za uvoz oljčnega olja s poreklom iz Maroka

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2006/97 z dne 9. oktobra 1977 o nekaterih pravilih za uporabo posebnih režimov za uvoz oljčnega olja s poreklom iz Maroka [1],

ob upoštevanju naslednjega:

(1) Člena 17 in 18 ter Priloga B k Sporazumu o sodelovanju med Evropsko gospodarsko skupnostjo in Kraljevino Maroko [2] predvidevajo posebne režime za uvoz oljčnega olja pod tarifnima oznakama KN 1509 in 1510, v celoti proizvedenega v Maroku in neposredno prepeljanega iz te države v Skupnost. Ti režimi so se podaljšali na čas po 1. januarju 1994 s Sporazumom v obliki izmenjave pisem s Kraljevino Maroko za čas trajanja Sporazuma o sodelovanju.

(2) Uredba (ES) št. 2006/97 vzpostavlja nekatera pravila za uporabo režimov, da se prilagodijo zahtevam Sporazuma o kmetijstvu, ki je bil sklenjen kot del Urugvajskega kroga večstranskih trgovinskih pogajanj.

(3) Člen 5 Uredbe (ES) št. 2006/97 navaja, da Komisija v primeru sklenitve novega sporazuma sprejme posledične prilagoditve v skladu s postopkom iz člena 38 Uredbe št. 136/66/EGS z dne 22. septembra 1966 o skupni ureditvi trga za olja in masti [3], kakor je bila nazadnje spremenjena z Uredbo (ES) št. 2702/1999 [4]. Posebni režimi se ne uporabljajo več, ko 1. marca 2000 začne veljati Evro-mediteranski sporazum, ki vzpostavlja zvezo med Evropsko skupnostjo in njenimi državami članicami na eni strani ter Kraljevino Maroko na drugi strani [5]. Torej je treba do uradne razveljavitve Uredbe (ES) št. 2006/97 s predpisom Sveta uredbo prilagoditi novemu položaju, tako da se z začetkom veljavnosti novega sporazuma opusti njena uporaba.

(4) Ukrepi, predvideni v tej uredbi, so skladni z mnenjem Upravljalnega odbora za olja in masti –

SPREJELA NASLEDNJO UREDBO:

Člen 1

Uporaba Uredbe Sveta (ES) št. 2006/97 se opusti.

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 1. marca 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. marca 2000

Za Komisijo

Franz Fischler

Član Komisije

[1] UL L 284, 16.10.1997, str. 13.

[2] UL L 264, 27.9.1978, str. 2.

[3] UL 172, 30.9.1966, str. 3025/66.

[4] UL L 327, 21.12.1999, str. 7.

[5] UL L 70, 18.3.2000.

--------------------------------------------------
Uredba Sveta (ES) št. 1040/2000

z dne 16. maja 2000

o spremembi Uredbe (ES) št. 1255/1999 o skupni ureditvi trga za mleko in mlečne proizvode

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti členov 36 in 37 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ob upoštevanju naslednjega:

(1) Člen 31 Uredbe (ES) št. 1255/1999 [4] predvideva nadomestila za določene proizvode, vključene v Uredbo, če se izvozijo kot blago, navedeno v Prilogi II k Uredbi, na podlagi cen za te proizvode v svetovni trgovini ter razlike med temi cenami in cenami v Skupnosti, in sicer v mejah iz sporazumov, sklenjenih v skladu s členom 300 Pogodbe.

(2) V nekaterih kmetijskih sektorjih, zlasti pri sektorju žit, sladkorja, riža in jajc, ima Komisija pristojnost, da določi blago, ki je lahko upravičeno do izvoznih nadomestil, vključno z blagom, ki se ne uvršča v Prilogo I k Pogodbi, da se zagotovi prožnost, ki je potrebna za najbolj učinkovito rabo razpoložljivih sredstev; zato je primerno, da ima Komisija enako pristojnost za določitev blaga, ki je upravičeno do nadomestil v sektorju mlečnih proizvodov –

SPREJEL NASLEDNJO UREDBO:

Člen 1

Člen 31(14) Uredbe (ES) št. 1255/1999 se nadomesti z naslednjim:

"14. Komisija v skladu s postopkom, določenim v členu 42, sprejme podrobna pravila za uporabo tega člena, vključno z določbami za prerazporeditev nedodeljenih ali neuporabljenih izvoznih količin, in vse spremembe Priloge II. Podrobna pravila za uporabo odstavkov 8, 10, 11 in 12 za proizvode iz člena 1, izvožene v obliki blaga, navedenega v Prilogi II k tej uredbi, pa se sprejmejo v skladu s postopkom, določenim v členu 16 Uredbe (ES) št. 3448/93."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. maja 2000

Za Svet

Predsednik

L. Capoulas Santos

[1] UL C 89 E, 28.3.2000, str. 31.

[2] Mnenje z dne 3. maja 2000 (še ni bilo objavljeno v Uradnem listu).

[3] UL C 75, 15.3.2000, str. 14.

[4] UL L 160, 26.6.1999, str. 48.

--------------------------------------------------
Uredba Komisije (ES) št. 1628/2000

z dne 24. julija 2000

o tretjem popravku Uredbe (ES) št. 1802/95 o spremembah uredb, ki so pred 1. februarjem 1995 določale nekatere cene in zneske na trgu z mlekom in mlečnimi proizvodi, katerih vrednost v ekujih je bila spremenjena kot posledica odprave korekcijskega faktorja za kmetijska menjalna razmerja

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1600/92 z dne 15. junija 1992 o posebnih ukrepih za Azore in Madeiro, ki se nanašajo na nekatere kmetijske proizvode [1], kakor je bila nazadnje spremenjena z Uredbo (ES) št. 1257/1999 [2], in zlasti člena 10 Uredbe,

ob upoštevanju naslednjega:

(1) V prilogi k Uredbi Komisije (ES) št. 1802/95 [3], nazadnje spremenjeni z Uredbo (ES) št. 904/96 [4], se je ugotovila napaka. Navedeno napako bi bilo treba popraviti.

(2) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

V Prilogi k Uredbi (ES) št. 1802/95, se zneski, ki se nanašajo na Uredbo Komisije (EGS) št. 2219/92 [5], nadomestijo z naslednjimi:

1 | 2 | 3 | 4 | 5 |

Uredba | Sklicevanje | Prejšnji znesek s prenosom | Nov znesek brez prenosa | Nov znesek, ki se uporablja od 1. septembra 1995 |

(EGS) št. 2219/92 | Člen 3(b) | 2,5 | 3,019 | 3 |

5 | 6,04 | 6 |

7,5 | 9,06 | 9 |

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. julija 2000

Za Komisijo

Franz Fischler

Član Komisije

[1] UL L 173, 27.6.1992, str. 1.

[2] UL L 160, 26.6.1999, str. 80.

[3] UL L 174, 26.7.1995, str. 27.

[4] UL L 122, 22.5.1996, str. 4.

[5] UL L 218, 1.8.1992, str. 75.

--------------------------------------------------
SL Uradni list Evropske unije L 164/36

Popravek Uredbe (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov

( Uradni list Evropskih skupnosti L 8 z dne 12. januarja 2001 )

(Slovenska posebna izdaja, poglavje 13, zvezek 26, str. 102)

Stran 15, člen 26, drugi stavek drugega odstavka:

besedilo:

„Kataloge lahko neposredno ali posredno pregleda katera koli oseba prek evropskega nadzornika za obdelavo podatkov.“

se glasi:

„Kataloge lahko neposredno ali posredno pregleda katera koli oseba prek evropskega nadzornika za varstvo podatkov.“
Uredba Komisije (ES) št. 704/2001

z dne 6. aprila 2001

o spremembi Uredbe (ES) št. 2300/97 o podrobnih pravilih za izvajanje Uredbe Sveta (ES) št. 1221/97 o splošnih pravilih za uporabo ukrepov za izboljšanje proizvodnje in trženja medu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1221/97 z dne 25. junija 1997 o splošnih pravilih za uporabo ukrepov za izboljšanje proizvodnje in trženja medu [1], kakor je bila spremenjena z Uredbo (ES) št. 2070/98 [2], in zlasti člena 5 Uredbe,

ob upoštevanju naslednjega:

(1) Uredba Komisije (ES) št. 2300/97 [3], kakor je bila nazadnje spremenjena z Uredbo (ES) št. 1438/2000 [4], predpisuje določbe za izvajanje ukrepov za izboljšanje proizvodnje in trženja medu.

(2) Sklepi poročila Komisije za Svet in Evropski parlament o izvajanju Uredbe Sveta (ES) št. 1221/97 o splošnih pravilih za uporabo ukrepov za izboljšanje proizvodnje in trženja medu [5] predvidevajo uvedbo poenostavljenega upravljanja, zato da se državam članicam vsako leto omogoči, da enostavno predložijo kakršne koli spremembe ali prilagoditve programov, predloženih v predhodnem letu.

(3) Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca –

SPREJELA NASLEDNJO UREDBO:

Člen 1

Člen 2(1) Uredbe (ES) št. 2300/97 se nadomesti:

"1. Države članice obvestijo Komisijo o svojih programih vsako leto pred 15. aprilom. Pri tem lahko države članice Komisiji enostavno sporočijo spremembe ali prilagoditve programov, o katerih so Komisijo obvestile predhodno leto."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. aprila 2001

Za Komisijo

Franz Fischler

Član Komisije

[1] UL L 173, 1.7.1997, str. 1.

[2] UL L 265, 30.9.1998, str. 1.

[3] UL L 319, 21.11.1997, str. 4.

[4] UL L 161, 1.7.2000, str. 65.

[5] COM(2001) 70 končna verzija.

--------------------------------------------------